open-index/open-wikipedia-markdown huggingface dataset:
Կասպից ծովի իրավական կարգավիճակի մասին կոնվենցիա

**Կասպից ծովի իրավական կարգավիճակի մասին կոնվենցիա** (, ), միջազգային պայմանագիր Ադրբեջանական Հանրապետության, Իրանի Իսլամական Հանրապետության, Ղազախստանի, Ռուսաստանի Դաշնության և Թուրքմենստանի միջև, որը կնքվել է 2018 թվականի օգոստոսի 12-ին՝ Ղազախստանի Ակտաու քաղաքում անցկացվող կասպիական միջկառավարական հանդիպման ընթացքում։

Կոնվենցիան ստորագրել են Ադրբեջանի նախագահ Իլհամ Ալիևը, Իրանի նախագահ Հասան Ռոհանին, Ռուսաստանի Դաշնության նախագահ Վլադիմիր Պուտինը, Ղազախստանի նախագահ Նուրսուլթան Նազարբաևը և Թուրքմենստանի նախագահ Գուրբանգուլի Բերդիմուհամեդովը։

## Կոնվենցիայի բովանդակություն
Կասպից ծովի իրավական կարգավիճակի մասին կոնվենցիան փոխարինել է խորհրդա-իրանական 1921 և 1940 թվականների համաձայնագրերին։ Կոնվենցիայի համաձայն Կասպիցը, չնայած օվկիանոսի հետ անմիջական կապի բացակայության, ճանաչվում է ծով, այլ ոչ թե լիճ։ Այս որոշման համար հիմք է ծառայել վերջինիս կենսական նշանակությունը, ջրային ավազանի մեծությունը և իրավական կարգավորումը։

Կասպից ծովի ավազանի սահմանային բաժանումը կատարվում է միջազգային իրավունքի հիման վրա։ Ձկնորսության, գիտահետազոտական աշխատանքների կամ խողովակաշարների անցկացման գործընթացները կատարվում են մյուս բոլոր կողմերի համաձայնության դեպքում։ Բացի այդ, խողովակաշարերի անցկացման համար անհրաժեշտ է նաև երկրորդ կամ երրորդ պետության անմիջական թույլտվությունը։ Կոնվենցիան արգելում է ռազմածովային ուժերի տեղակայքումը Կասպից ծովում, ինչպես նաև Ադրբեջանին, Ռուսաստանին, Իրանին, Ղազախստանին և Թուրքմենստանին ճանաչում որպես ավազանի ծովային անվտանգության և ռեսուրսների կառավարման գլխավոր երաշխավոր։

## Ծանոթագրություններ

Կատեգորիա:Կասպից ծով
Կատեգորիա:Ռուսաստանի խաղաղության պայմանագրեր
Կատեգորիա:Ադրբեջանի պայմանագրեր
Կատեգորիա:Ռուսաստանի պայմանագրեր
Կատեգորիա:2018 պայմանագրեր
Կատեգորիա:2018 միջազգային հարաբերություններում
Ջենովայի կամրջի փլուզում

**Ջենովայի ավտոմոբիլային կամրջի փլուզում 2018 թվականի օգոստոսի 14-ին**, ըստ նախնական տվյալների զոհվել են 22 մարդ։ Դժբախտ պատահարի պատճառները հայտնի չեն, որպես փլուզման նախնական վարկած առաջ է քաշվել կամրջի կառուցվածքային թերությունը։ Կարծիք կա, որ փլուզմանը նպաստել է դեպքի առավոտյան մոլեգնած փոթորիկը։

## Աղետ
Իտալիայի հյուսիսային Ջենովա քաղաքի ավտոմոբիլային Պոլչևերա կամրջի 209 մետր երկարությամբ թռիչքը փլուզվել է 2018 թվականի օգոստոսի 14-ին, տեղական ժամանակով 11:30 (9:30 UTC)։ Կամրջի թռիչքի հետ ընկել են մոտ քսան տրանսպորտային միջոց։ Որոշ ականատեսներ պնդում են, որ տեսել են, թե աղետից առաջ  ինչպես է կայծակը հարվածել կամրջին։

Աղետից փրկված վիրավորները տեղափոխվել են մոտակա հիվանդանոցներ, շատերը ծանր վիճակում են։ Հաստատվել է 22 մահ։

Փլված կամրջի մեծ հատվածը և վթարի պահին այդ հատվածով երթևեկող տրանսպորտային միջոցները ընկել են Պոլչևերա գետի մեջ, իսկ մյուս հատվածները փլուզվել են Իտալիայում առաջատար էներգետիկ ընկերություններից մեկի՝ «Անսալդո Էներջի» կազմակերպությանը պատկանող երկաթուղային ուղիների և պահեստների վրա։

## Ծանոթագրություններ

Կատեգորիա:2018 Իտալիայում
Կատեգորիա:Աղետներ Իտալիայում
Առևանգված

**«Առևանգված»** (), ռեժիսոր Ջոնաթան Լիվայնի ամերիկյան կինոկատակերգություն։ Այն մոր և դստեր մասին է, որոնց առևանգում են Հարավային Ամերիկայում հանգստանալու ժամանակ։ Գլխավոր դերակատարներն են Էմի Շումերը և Գոլդի Հոունը։ Պրեմիերան ԱՄՆ-ում կայացել է 2017 թվականի մայիսի 12-ին։

## Սյուժե
Էմիլի Միդլտոնի կյանքում «սև գիծ» է սկսվել. նրան լքել է ընկերը, ի լրումն դրան՝ ազատել են աշխատանքից։ Չնայած այդ ամենին, նա վճռականորեն մեկնում է Էկվադոր՝ պլանավորված հանգստի։ Նրա նախկին ընկերոջ փոխարեն երկար համոզելուց հետո նրան է միանում մայրը՝ Լինդան։ Սակայն հանգիստը չի հաջողվում. կանանց առևանգում են։ Որպեսզի կենդանի մնան, նրանք պետք է հասկանան, թե ինչքան ամուր է իրենց կապը։

## Դերերում
* Էմի Շումեր – *Էմիլի Միդլտոն*
* Գոլդի Հոուն – *Լինդա Միդլտոն*
* Այկ Բարինհոլց – *Ջեֆրի Միդլտոն*
* Վանդա Սայքս – *Ռութ*
* Ջոան Կյուսակ – *Բարբ*
* Քրիստոֆեր Մելոնի – *Ռոջեր Սիմոնս*
* Օսկար Խաենադա – *Մորգադո*

## Ստեղծում
2015 թվականի մայիսի 22-ին հայտարարվել է, որ Էմի Շումերը նկարահանվելու է կատակերգական մարտաֆիլմում և քրոջ՝ Կիմ Քարամելի հետ փոխադրում է սցենարը, որը գրել էր Քեթի Դիպոլդը։ Դիպոլդը պատմել է, որ սցենարը գրելու համար իրեն ոգեշնչել են իր և մոր հարաբերությունները։ Որպես ֆիլմի պրոդյուսերներ հանդես են եկել Պոլ Ֆեյգը Feigco Entertainment ընկերությունից և Ջեսսի Հանդերսոնն ու Պիտեր Չերնինը Chernin Entertainment ընկերությունից։ Ամբողջ աշխարհում ֆիլմի տարածման իրավունքը ձեռք է բերել 20th Century Fox ստուդիան։ 2015 թվականի օգոստոսի 18-ին հաղորդվել է, որ Ջոնաթան Լևինը բանակցություններ է վարում ֆիլմի ռեժիսորը լինելու համար։

2016 թվականի փետրվարի 8-ին հայտնի է դարձել, որ Գոլդի Հոունը բանակցություններ է վարում հերոսու մոր դերը կատարելու համար։ Դա նրա առաջին դերն էր 2002 թվականին «Բենգեր քույրիկները» ֆիլմում նկարահանվելուց հետո։ 2016 թվականի մայիսին դերասանական կազմին են միացել Քրիստոֆեր Մելոնին, Այկ Բարինհոլցը, Օսկար Խաենադան և Վանդա Սայքսը։ Մայիսին ֆիլմն ուներ «Մայր / դուստր» () աշխատանքային վերնագիրը։

Նկարահանման շրջանն սկսվել է 2016 թվականի հունիսի 15-ին Հավայիում և ավարտվել 2016 թվականի օգոստոսի 12-ին։ 2016 թվականի դեկտեմբերի 12-ին Էմի Շումերը հաղորդել է, որ ֆիլմն ստացել է *«Snatched»* անվանումը։

## Քննադատություն
Ֆիլմը կինոքննադատների կողմից ստացել է խառն արձագանքներ։ Rotten Tomatoes կայքում այն 189 գրախոսականների ու 10 հնարավորից 5,1 միջին միավորի հիման վրա ունի 36 % վարկանիշ։ Metacritic կայքում 41 գրախոսականների հիման վրա ֆիլմն ունի 45 միավոր 100 հնարավորից, ինչը համապատասխանում է «խառը կամ միջին արձագանքներ» կարգավիճակին։ CinemaScore կայքում հանդիսատեսը ֆիլմին տվել է B գնահատական (A+-ից մինչև F սանդղակով)։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ֆիլմեր ընտանիքի մասին
Կատեգորիա:Ֆիլմեր մայր-դուստր հարաբերությունների մասին
Կատեգորիա:Հավայիում նկարահանված ֆիլմեր
Ֆիլիպ Սանդլեր

**Ֆիլիպ Սանդլեր** (, ), հոլանդացի պրոֆեսիոնալ ֆուտբոլիստ։ Ներկայումս Մանչեսթեր Սիթիից վարձավճարով հանդես է գալիս Անդերլեխտի կազմում։ Խաղում է կենտրոնական պաշտպանի դիրքում։

## Ակումբային կարիերա
### ՊԵԿ Զվոլե
Սանդլերը Այաքսի ակադեմիայի սան է։ 2016 թվականին նա միացավ ՊԵԿ Զվոլեին։ Իր պրոֆեսիոնալ դեբյուտը նշեց 2016 թվականի օգոստոսի 13-ին՝ փոխարինման մտնելով Սպարտա Ռոտերդամի դեմ խաղում։ Առաջին հանդիպումը Զվոլեի մեկնարկային կազմում անցկացրեց օգոստոսի 20-ին՝ ՊՍՎ Էյնդհովենի դեմ խաղում։ Իր առաջին գոլը պրոֆեսիոնալ կարիերայում խփեց 2017 թվականի հոկտեմբերի 24-ին՝ Նիդերլանդների գավաթի Կոզակեն Բոյզի դեմ խաղում։ Զվոլեի առաջին թիմի կազմում Սանդլերը անցկացրեց 33 հանդիպում՝ դառնալով 1 գոլի հեղինակ։

### Մանչեսթեր Սիթի
2018 թվականի հուլիսի 31-ին Սանդլերը 2․6 միլիոն ֆունտ ստերլինգի դիմաց տեղափոխվեց Մանչեսթեր Սիթի։ Իր դեբյուտը ակումբի կազմում նշեց 2019 թվականի հունվարի 6-ին՝ փոխարինելով Քևին դե Բրույնեին Անգլիայի գավաթի Ռոտերհեմ Յունայթեդի դեմ խաղում։ Առաջին հանդիպումը թիմի մեկնարկային կազմում անցկացրեց հունվարի 23-ին՝ Անգլիայի լիգայի գավաթի Բարտոն Ալբիոնի դեմ խաղում։ 2018-19 մրցաշրջանում Սանդլերը անցկացրեց 2 հանդիպում։

2019 թվականի հուլիսի 17-ին Սանդլերը 1 տարվա վարձավճարով միացավ Անդերլեխտին։ Իր դեբյուտը Բելգիայի առաջնությունում նշեց օգոստոսի 4-ին՝ Մուսկրոն Պերյուվելզի դեմ խաղում։

## Միջազգային կարիերա
Սանդլերը ներկայացրել է Նիդերլանդները մինչև 20 տարեկանների երիտասարդական հավաքականում։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 14-ի դրությամբ*

## Նվաճումներ
### Ակումբային
**Մանչեսթեր Սիթի**

* Անգլիայի գավաթ. 2018–19
* Անգլիայի լիգայի գավաթ. 2018–19

## Ծանոթագրություններ

## Արտաքին հղումներ
* Սանդլերի պաշտոնական Ինստագրամի էջը
* Սանդլերը transfermarkt-ում
* Սանդլերը soccerbase.com-ում
* Սանդլերը WhoScored.com կայքում
* Սանդլերը Անդերլեխտի պաշտոնական կայքում
* Սանդլերը Մանչեսթեր Սիթիի պաշտոնական կայքում 
* Սանդլերը Պրեմիեր Լիգայի պաշտոնական կայքում
* Սանդլերը ՈՒԵՖԱ-ի պաշտոնական կայքում

Կատեգորիա:Այաքսի ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Զվոլեի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Դենտին

thumb|350px|Ատամի կառուցվածք
**Դենտին** (dentinum, LNH; ՝ ատամ), ատամի կարծր հյուսվածք, որը նրա հիմնական մասն է համարվում։

## Կառուցվածք
Ատամնապսակի հիմնական մասը պատված է էմալով, իսկ արմատի մասը փակված է ցեմենտով։ Այն հիմնականում կազմված է հիդրոքսիապատիտից (զանգվածի մոտ 70%-ը), օրգանական նյութից (20%) և ջրից (10%)՝ ներթափանցված դենտինային խողովակներով և կոլլագենային մանրաթելերով։

Ծառայում է որպես ատամի հիմք և պաշտպանում է ատամի էմալը։ Դենտինի շերտի հաստությունը կազմում է 2-6 մմ։ Դենտինի կարծրությունը կազմում է 58,9 կգ-ուժ/մմ²։

## Տեսակներ
Տարբերվում են միջպուլպային (ներքին) և թիկնոցավոր (արտաքին) դենտին։

Ներքին դենտինում կոլլագենի մանրաթելերը հիմնականում տենգենցիալ է և կոչվում է Էբների մանրաթել։

Արտաքին դենտինում մանրաթելերը տեղակայված են ճառագայթաձև և կոչվում են Քորֆի մանրաթելեր։

Դենտինը բաժանվում է առաջնային, երկրորդային (փոխարինող) և երրորդային (անկանոն) տեսակների.

* Առաջնային դենտինը ձևավորվում է ատամի առաջացման ընթացքում, մինչև ատամի ծկթելը։ 
* Երկրորդային դենտինը ձևավորվում է մարդու ողջ կյանքի ընթացքում։ Առաջնայինի համեմատ ավելի դանդաղ է զարգանում, ներառում է օրգանական նյութերի ավելի մեծ քանակ, ավելի մեծ թափանցելիություն և ավելի քիչ հանքայնացում։ 
* Երրորդային դենտինը ձևավորվում է ատամի վնասվածքների, ոսկրափուտի ժամանակ։

## Ծանոթագրություններ

## Գրականություն
* Быков В. Л. Гистология и эмбриология органов полости рта человека. — СПб, 1998.
* Гемонов В. В., Лаврова Э. Н., Фалин Л. И. Атлас по гистологии и эмбриологии органов ротовой полости и зубов. — Москва, 2003.
* Кузнецов С. Л., Торбек В. Э., Деревянко В. Г. Гистология органов полости рта. — Москва, 2012.

## Արտաքին հղումներ
* Cells and Extracellular Matrices of Dentin and Pulp: A Biological Basis For Repair and Tissue Engineering, M. Goldberg and A.J. Smith 
* Sanjay Miglani, Vivek Aggarwal, and Bhoomika Ahuja, Dentin hypersensitivity: Recent trends in management, ''J Conserv Dent''. 2010 Oct-Dec

Կատեգորիա:Ատամներ
Քրիստիան Քոուլսոն

**Քրիստիան Փիթեր Քոուլսոն** (, ), անգլիացի դերասան։ Առավել հայտնի է «Հարրի Փոթերը և գաղտնի սենյակը» ֆիլմում Թոմ Ռեդլի կերտած դերով։

## Վաղ կյանք
Քոուլսոնը ծնվել է Մանչեսթերում։ Սովորել է Լոնդոնի Առնոլդ Հաուս նախապատրաստական դպրոցը, այնուհետև ուսումը շարունակել է Վեստմինստերյան դպրոցում՝ ստանալով ակադեմիական կրթաթոշակ։ Եղել է Միացյալ Թագավորության Ազգային երիտասարդական երաժշտական թատրոնի անդամ 1990-1997 թվականներին։ Այնուհետև սովորել է Քեմբրիջի համալսարանում՝ Քլեր քոլեջից 2000 թվականին ստանալով անգլերեն լեզվի գիտական աստիճան։

## Կարիերա
Քոուլսոնը էպիզոդիկ դեր է խաղացել «Ժամեր» ֆիլմում։ Համաշխարհային ճանաչում ստացավ՝ խաղալով Թոմ Մարվոլո Ռիդլի կերպարը «Հարրի Փոթերը և գաղտնի սենյակը» ֆիլմում։ Ֆիլմում մարմնավորել է 16-ամյա երիտասարդի դեր, չնայած այդ ժամանակ եղել է 24 տարեկան։ Բայց 2007 թվականին ռեժիսոր Դեյվիդ Յեթսը հայտարարեց *[[MTV]]*-ում, որ «Հարրի Փոթերը և կիսարյուն արքայազնը» ֆիլմում Քոուլսոնը չի մարմնավորի Թոմ Ռիդլի դերը, քանի որ արդեն 29 տարեկան էր։

Դերասանը նաև երգի բառեր և գիրք է գրել ռոք երաժշտության մասին, որը կոչվում է «The Fallen» (1998):

2010 թվականից Քոուլսոնը բնակվում և աշխատում է Նյու Յորքում՝ որպես դերասան և ռեժիսոր։

## Ֆիլմագրություն
### Ֆիլմեր և կարճամետրաժ ֆիլմեր

### Հեռուստատեսային ֆիլմեր

### Աուդիո դրամա

## Թատրոն
* «*Ռիչարդ II*»- Pennsylvania Shakespeare Festival, Desales University (2018) King Richard
* «Սիրահարված Շեքսպիրը» - Pennsylvania Shakespeare Festival, Desales University (2018) Lord Wessex
* «*Travesties*» - McCarter Theatre, New Jersey (2012) Tristan Tzara
* «*[[Ուրվականներ (պիես)|Ուրվականներ]]*»- Gate Theatre, London (2007) Osvald
* «Տոնակատարություն»- UK Tour (2006) Christian
* «*Ճանապարհորդության ավարտը*» - Comedy Theatre, London (2004) Raleigh«»
*«''Ռոմեո և Ջուլիետ'' » -Liverpool Playhouse, Liverpool (2002) Romeo

## Ծանոթագրություններ

## Արտաքին հղումներ
* 
* 
* 
* 

Կատեգորիա:Անգլիացի դերասաններ
Կատեգորիա:Բրիտանացի լուսանկարիչներ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Քեմբրիջի համալսարանի շրջանավարտներ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ թատրոնի դերասաններ
Տնով և մաճկալով բնապատկեր

**«Տնով և մաճկալով բնապատկեր»** (), հոլանդացի նկարիչ, պոստիմպրեսիոնիզմի և Էքսպրեսիոնիզմի կարկառուն ներկայացուցիչ, հռչակավոր գեղանկարիչ, Վինսենթ վան Գոգի նկարը։ Հեղինակը կտավը վրձնել է 1889 թվականին։ Յուղաներկով կտավի չափերն են՝ 33 × 41,4 սմ։

Այսօր «Տնով և մաճկալով բնապատկեր» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, ՌԴ)։

## Նկարագիր
«Տնով և մաճկալով բնապատկեր» ստեղծագործությունում Վինսենթ վան Գոգը պատկերել է բնապատկեր՝ թռչնի թռիչքի բարձրությունից։ Կտավին հեղինակը վրձնել է դաշտեր, որոնք գտնվում են բլուրների միջև, տուն՝ շրջապատված ծառերով։ Հեռվում երևում է գյուղացին՝ սպիտակ ձիու հետ։ Պատկերված տղամարդը հերկ է անում դաշտի մի հատվածում։ Նկարի ձախ ծայրամասի կենտրոնական հատվածում կին է պատկերված՝ ջրհորի մոտ։

## Պատմություն
Գոգը կտավը նկարել է 1889 թվականի օգոստոսից հոկտեմբերն ընկած ժամանակահատվածում, երբ գտնվում էր Սեն Ռեմի դը Պրովանսում՝ հոգեբուժարանում։ Օգոստոսի վերջին իր եղբորը՝ Թեոյին ուղղված նամակում Գոգը գրում է.
Վան Գոգի մահվանից հետո կտավը որոշ ժամանակ մնում է Պոլ Գաշեի մոտ՝ Գոգին բուժող բժշկի։ 20-րդ դարասկզբին «Տնով և մաճկալով բնապատկեր» ստեղծագործությունը հայտնվում է Ամստերդամի թանգարաններից մեկում։ Հետո կտավը գնում է գերմանացի կոլեկցիոներ Պաուլ Կասիրերը, որից էլ, 1928 թվականին Օթթո Կրեբսն է գնում։ Երկրորդ համաշխարհային պատերազմի ժամանակ կտավը հայտնվում է խորհրդային զորքերի մոտ և տարվում ՌԽՍՀ՝ որպես ռազմատուգանք։ Երկար տարիներ այն մնում է Էրմիտաժի պահոցներում։

«Տնով և մաճկալով բնապատկեր» ստեղծագործությունն առաջին անգամ Էրմիտաժում ցուցադրվել է 1995 թվականին՝ ռազմաավարի ցուցահանդեսի շրջանակներում։ 2001 թվականից մշտական ցուցադրության է ներկայացված Էրմիտաժում, իսկ 2014 թվականի վերջերից ցայսօր այն ներկայացված է Սերգեյ Շչուկինի և Մորոզով եղբայրների հիշատակի սրահում՝ Գլխավոր շտաբում (սրահ 413)։

## Ծանոթագրություններ

## Գրականություն
* Jacob Baart de la Faille|, *L'Œuvre de Vincent van Gogh: catalogue raisonné*, Paris-Bruxelles, 1928; n°727
* Albert Kostenevitch, catalogue de l'exposition *La Peinture française des XIXe et XXe siècles issue des collections privées d'Allemagne*, musée de l'Ermitage, ministère de la Culture de la Fédération de Russie, Saint-Pétersbourg-Munich, 1995  

Կատեգորիա:1889 նկարներ
Կատեգորիա:Բնանկարներ
Կատեգորիա:Էրմիտաժի նկարներ
Կատեգորիա:Իմպրեսիոնիզմ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Պանաթինաիկոս (մարզադաշտ)

[300px|մինի|Պանաթինաիկոս մարզադաշտ, [Աթենք]]
**Պանաթինաիկոս** ( կամ , բառացիորեն՝ *գեղատեսիլ մարմարյա*), բացառիկ մարզադաշտ Աթենքում, միակն աշխարհում՝ կառուցված պենտելիկոնյան մարմարից։ Տեղակայված է Կալիմարմար շրջանում՝ Զիփփեյոն կոնգրես-սրահից և Ազգային պարտեզից դեպի արևելք։ Եվանգելիս Զապասի նախաձեռնությամբ՝ պատմության մեջ առաջին անգամ՝ 1896 թվականին, այս մարզադաշտում անցկացվեցին Օլիմպիական խաղեր։

## Պատմություն

### Հնություն
Հին ժամանակներում մարզադաշտը այն վայրն էր, որտեղ անցկացվում էին պանաթենական խաղերը, որոնք նվիրված էին քաղաքի հովանավոր աստվածուհուն՝ Աթենասին։ Դասական ժամանակշրջանում կառուցվեցին փայտե նստարաններ։ Մարզադաշտը կառուցվել է մարմարից մ.թ.աա 329 թվականին, արքոնտ Լիկուրգ Աթենացու նախաձեռնությամբ։ Մարզադաշտն զզալի ընդարձակվեց և բարենորոգման ենթարկվեց Հերովդես Ատտիկացու օրոք՝ 140 թվականին, այդ ժամանակ այն ուներ 50 000 նստատեղ։

### Մարզադաշտի վերականգնում
[300px|մինի|[Նետաձգություն (մարզաձև)|Նետաձգության մրցույթները՝ 2004 թվականի Օլիմպիական խաղերի համար, անցկացվեցին հենց Պանաթինաիկոս մարզադաշտում:]]

Հին կառույցի մնացորդները պեղվել և վերականգնվել են XIX դարի կեսին՝ հույն հայրենասեր Եվանգելիս Զապասի միջոցներով։ Նրա աջակցությամբ մարզադաշտում անցկացվեցին Օլիմպիական խաղերի 1870 և 1875 թվականների մրցումները։

Աշխատանքների իրականացման երկրորդ մասշտաբային փուլն իրականացվեց 1895 թվականին՝ ժամանակակից առաջին օլիմպիական խաղերի իրականացման համար՝ Գեորգիոս Ավերոֆի ֆինանսական օժանդակությամբ (նրա մարմարյա արձանն այժմ կանգնեցված է մուտքի մոտ)։ Նվիրատվություններն արվել են Կոնստանտինոս արքայազնի ժառանգորդի պահանջով։ Նախագծի համար պատասխանատու էին ճարտարապետներ Անաստասիոս Մետաքսասը և էռնեստ Զիլլերը։ Քանի որ մարզադաշտն իր ժամանակակից տեսքով կառուցվել է միայն Օլիմպիական խաղերի վերածննդի սկզբում, կառուցված է ըստ հին մոդելի (մասնավորապես՝ նրա վազքուղիները չեն համապատասխանում ներկայում ընդունված չափորոշիչներին)։ Մարզադաշտը, որը կազմված է 50 հորիզոնական մարմարյա շարքերից, տեղավորում ՝ շուրջ 80 000 մարզասերների։

Մինչև XX դարի կեսն Իլիսոս գետը հոսում էր ուղիղ մարզադաշտի մուտքի մոտով։ Գարնանային գետավարարումների ժամանակահատվածում գետերը հաճախ վարարումների էին ենթարկվում, այդ իսկ պատճառով այդ տեղանքն ստացավ *Գորտի կղզի* անվանումը։ Ավելի ուշ այն թաքնվեց Վասիլի Կոնստանտինի պողոտայում։

2004 թվականին մարզադաշտը դարձավ օլիմպիական խաղերի մարզական մրցասպարեզներից մեկը։ Այն 2004 թվականի օլիմպիական խաղերի ժամանակ նետաձգության մրցման անցկացման վայրն էր։

## Պատկերասրահ

Panathinakos stadium at 2009-01.jpg|Պանաթինաիկոս մարզադաշտը 2009 թվականի հրդեհի ժամանակ
Panathinakos stadium at 2009-02.jpg|Պանաթինաիկոս մարզադաշտը 2009 թվականի հրդեհի ժամանակ
Panathinakos stadium at 2009-03.jpg|Պանաթինաիկոս մարզադաշտը 2009 թվականի հրդեհի ժամանակ
Panathinakos stadium at 2009-04.jpg|Պանաթինաիկոս մարզադաշտը 2009 թվականի հրդեհի ժամանակ


## Ծանոթագրություններ

## Արտաքին հղումներ
Historic Panathenian Stadium reopens to visitors — ana-mpa

Կատեգորիա:Օլիմպիական խաղեր
Կատեգորիա:Ամառային օլիմպիական խաղեր
Բազմածաղիկ հասմիկ

**Բազմածաղիկ հասմիկ** (),  հասմիկազգիների ցեղատեսակի մշտականաչ փաթաթվող թուփ է, պատկանում է ձիթենազգիներ ընտանիքին։ Հասմիկազգիներից ամենաշատ տարածված սենյակային բույսն է, հայտնի է նաև  անունով։

## Տարածում
Տարածված են Չինաստանի Հուչժոու, Սըչուան, Յուննան նահանգներում,  ծովի մակարդակից 1400-ից 3000 մետր բարձրության վրա։ Ագրեսիվ տեսակը տարածված է Ավստրալիայում և Նոր Զելանդիայում։

## Բուսաբանական նկարագիր
left|thumb|200px|Տնային պայմաններում աճեցրած բազմածաղիկ հասմիկ
Բույսի բարձրությունը 1-ից 10 մետր է։ Տերևներն իրար հանդիպակաց են, խճճված, փետրավոր։ Տերևակոթը 0,4-2 սմ է, տերևները՝ 5-7 սմ։ Ծաղիկները սպիտակ են, աստղաձև, հոտավետ։ Տերևանութից վերև առկա են լինում 5-50 հատ ծաղկաբողբոջներ։ Ծաղկատերևը մախաթանման է 1-6 մմ, ծաղկաոտիկը 0,5-2,5 մմ։ Պտուղները սև են, համարյա գնդաձև, 6-11 մմ տրամագծով։ Ծաղկում է փետրվարից օգոստոս ընկած ժամանակահատվածում։

## Ծաղկաբուծության մեջ
Ծաղկաբուծության մեջ 1993 թվականին բազմածաղիկ հասմիկը մրցանակ է շահել *Award of Garden Merit* (*AGM*) անգլիական թագավորական այգեգործական ընկերության կողմից։ Սիրում է կիսաստվերոտ միջավայր, հարավային մասերում գտնվող պատուհանագոգերի վրա բույսի տերևները կարող են արևից վնասվել։ Ամռանը կարելի է աճեցնել բացօթյա տարածքում, իսկ ձմռանը սենյակային ջերմաստիճանը պետք է +10 աստիճանից ցածր չլինի։ Փետրվար ամսին խորհուրդ է տրվում կտրել երկար ընձյուղների մեկ երրորդը։ Սննդատու միջավայրը՝ թույլ թթվային բնահողն է, որը պետք է կազմված լինի տերևային և ճիմային հողից, տորֆից, ավազից՝ 3։2։1։1 հարաբերակցությամբ։ Բնահողի չորացման դեպքում կարող են տերևները թափվել։ Բույսը բազմանում է պատվաստի միջոցով՝ 3 անգամ հանգուցամիջելով բնափայտի վերջութային ընձյուղները։ Արմատակալումը տեղի է ունենում 3 շաբաթվա ընթացքում։ Կարող է աճեցվել բաց հողի վրա 8-ից 11 աստիճան ցրտադիմացկունության սանդղակ ունեցող շրջաններում։ Օգտագործվում է պատերի և ցանկապատների գեղազարդման նպատակով։

## Բժշկության մեջ
Բուժական նպատակով օգտագործվում են բույսի բոլոր մասերը։ Տերևներն օգտագործվում են կրծքի կաթը նվազեցնելու նպատակով, որպես բուժիչ միջոց կարող են տաք թրջոցներ դրվել մաշկի վերքերի վրա։ Արմատները հում տեսքով օգտագործվում են գլխացավերի և անքնության ժամանակ։ Ավանդական արևելյան բժշկության մեջ խորհուրդ է տրվում օգտագործել վիրահատություններից առաջ։ Համարվում է, որ բույսի 2-ից 3 սմ արմատի գինեթուրմը 1 օրով իջեցնում է ցավային զգացողությունը, 5 սմ-ի դեպքում՝ 2 օրով։ Եթերային յուղերն օգտագործվում են իբրև հակադեպրեսանտներ։ Յուղն օգտագործվում է բուժիչ լոգանքների համար և մկանային ցավերի ժամանակ ավելացնում են մերսման համար պատրաստված յուղերի մեջ։ Ծաղիկներն օգտագործում են թեյի մեջ՝ բույրի համար։

## Ծանոթագրություններ

Կատեգորիա:Դեկորատիվ բույսեր
Կատեգորիա:Ձիթենազգիներ
Կատեգորիա:Սենյակային բույսեր
Բերդի օդանավակայան

**Բերդի օդանավակայան**, Հայաստանի Տավուշի մարզի Այգեպար գյուղի հարևանությամբ գտնվող քաղաքացիական օդանավակայան։ Մարզի երկու օդանավակայաններից մեկն է (մյուսը՝ Բագրատաշենում)։

## Պատմություն
Օդանավակայանը բացվել է 1959 թվականին՝ Այգեպար գյուղի հարևանությամբ։ 1979 թվականին բացվել է օդանավակայանի նոր հատվածը։ Ընդհանուր առմամբ, օդանավակայանը գործել է մինչև 1990 թ.-ը։

### Հին օդանավակայան
Համաձայն Դմիտրի Աթբաշյանի, ով 1971-1987 թվականներին ղեկավարել է Հայկական ԽՍՀ քաղաքացիական ավիացիայի կառույցը, Բերդի հին՝ 1959 թվականին կառուցված օդանավակայանի թռիչքուղին կազմում է ընդամենը 600 մետր և կառուցելիս նախատեսված էր «Ան-2» ինքնաթիռների համար։ Այդ հին աերոդրոմի հյուսիսային եզրն անմիջապես Հայաստան-Ադրբեջան սահմանն է գտնվում։

### Նոր օդանավակայան
1979 թվականին բացվել է օդանավակայանի նոր կառույցը, քանի որ, ըստ Դմիտրի Աթբաշյանի, անհրաժեշտ էր ընտրել նոր օդանավակայանի համար առավել հարմար տարածք և միակ մատչելի տարբերակը Տավուշ գետի հունն էր Այգեպարի հարևանությամբ։ Դրա հետ կապված խնդիր էր ծագել պատվարի կառուցման միջոցով ապագա աերոդրոմի տարածքից հեռացնել գետի հունը, այնպես անելով, որ վարարումների ժամանակ տարածքը ջրով չծածկվի։ Հենց այդ պատճառով էր ձգձգվել օդանավակայանի շինարարությունը։

## Տես նաև
* Բագրատաշենի օդանավակայան

## Ծանոթագրություններ

Կատեգորիա:1959 հիմնադրումներ Հայաստանում
Կատեգորիա:Հայաստանի օդանավակայաններ
Կատեգորիա:Տավուշի մարզի շենքեր և կառույցներ
Կատեգորիա:Այգեպար
Շանտալ Բիյա

[thumb|right|Կամերունի Առաջին տիկին Շանտալ Բիյան և ԱՄՆ Առաջին տիկին [Լորա Բուշը Սպիտակ տան Դեղին օվալաձև սրահում սրճելուց հետո (2003)]]
**Շանտալ Բիյա** (ծննդյան անունը՝ Chantal Pulchérie Vigouroux, ), Կամերունի առաջին տիկինը։

## Կենսագրություն
Շանտալ Բիյան ծնվել է Կամերունի Արևելյան շրջանի Դիմակո համայնքում, ֆրանսիացի վտարանդի Ժորժ Վիգուրուի և Միս Դումե դիմակահանդեսի հաղթող Ռոզետ Նդոնգո Մենգոլոյի ընտանիքում։ 2007 թվականի հուլիսին Կամերունում խորհրդարանական ընտրություններից հետո նրա մայրն ընտրվել է Բանգու գյուղի ղեկավար։

Շանտալ Բիյայի պատանեկությունն անցել է Յաունդեում։

### Անձնական կյանք
1994 թվականի ապրիլի 23-ին ամուսնացել է Պոլ Բիյայի հետ, նրա կնոջ՝ Ժան-Իրեն Բիյայի մահից հետո։

Շանտալ Բիյան հայտնի է իր սանրվածքներով։ Նրա առանձնահատուկ ոճը կոչվում է *the banane*, որը կիրառվում է պաշտոնական առիթների դեպքում։ Բիյայի սանրվածքի մյուս ոճերը հայտնի են *Շանտալ Բիյա* անվանումով։ Բիյան հայտնի է նաև իր էկզոտիկ հանդերձանքով։ Նրա սիրված դիզայներների շարքում են բարձրորակ արևմտյան ապրանքանիշեր, ինչպիսիք են Շանելն ու Դիորը։

### Բարեգործություն
1994 թվականին հիմնել է Շանտալ Բիյա հիմնադրամը և 1996 թվականին Յաունդեում հյուրընկալել է Առաջին տիկնանց գագաթնաժողովը։ *Jeunesse active pour Chantal Biya* (Ակտիվ երիտասարդներ Շանտալ Բիյաի համար) Կամերունի ժողովրդա-դեմոկրատական շարժում կուսակցության մարմինն է։

## Բերտրան Տեյու
2010 թվականի նոյեմբերին կամերունցի գրող Բերտրան Տեյուն հրատարակել է ** (Ադամաթզենու հանրապետության գեղեցկուհին. փողոցից պալատ), որտեղ անդրադարձել է Բիյայի հասարակ ծագումից մինչև Առաջին տիկին դառնալը։ Տեյուն երկու տարի ազատազրկվել է «վիրավորական բնույթի» մեղադրանքով և հանրային ընթերցման փորձ կատարելու անօրինական ցույց կազմակերպելու համար։ Amnesty International-ը և PEN International-ի գրողները  բողոքարկեցին նրա ձերբակալությունը և նրա անունից բողոքի հայց ներկայացրեցին. Amnesty International-ը նույնիսկ Տեյուին անվանեց խղճի բանտարկյալ։ Տեյուն ազատ արձակվեց 2011 թվականի ապրիլին, երբ բարի կամեցող մի անձ համաձայնեց վճարել տուգանքը, որպեսզի նա կարողանա բուժել իր վատթարացող առողջությունը։

## Ծանոթագրություններ

Կատեգորիա:Կամերունի առաջին տիկնայք
Կատեգորիա:Կամերունի քաղաքական գործիչներ
Կատեգորիա:Կամերունցի բարեգործներ
Կատեգորիա:ՅՈՒՆԵՍԿՕ-ի բարի կամքի դեսպաններ
Մեմնոն

**Մեմնոն** (), Հին Հունաստանի դիցաբանության մեջ Էոսի և Տիտոնոսի որդին, եթովպացիների թագավորը։ Նրա զենքերը պատրաստել է Հեփեստոսը։
[մինի|[Կիսանդրին Հին թանգարանում, Բեռլին]]

## Գործունեություն
Տրոյայի պատերազմի ժամանակ Մեմնոնը մեծաթիվ եթովպական զորք բերեց Տրոյայի պաշտպանության համար։ Սպանել է Անտիլոքոսին, սակայն զոհվել է Աքիլլեսի ձեռքերով, որը վրեժ լուծեց ընկերոջ մահվան համար։ Իսկ ըստ Քվինտոս Զմյուռնիացու «Հոմերոսից հետո» (լատ.՝ Posthomerica, հին հուն․՝ «Τὰ μετὰ τὸν Ὅμηρον», «Τὰ μεθ᾽ Ὅμηρον») պոեմի՝ Մեմնոնը սպանել է 3 աքքադցու, սակայն սպանվել է Աքիլլեսի կողմից։ Մեմնոնի մահը հիշեցնում է Հեկտորի մահը, Տրոյայի մեկ այլ պաշտպանի, ում նույնպես սպանել է Աքիլլեսը՝ ցանկանալով վրեժ լուծել իր ընկերոջ (Պատրոկլեսի) մահվան համար։ Ըստ որոշ գիտնականների «Եթովպիական» պոեմն առավել հնամենի պատմություններ է պարունակում Մեմնոնի մասին, քան «Իլիականը»։

## Մահվանից հետո
Մեմնոնի մահվանից հետո Զևսը, տեսնելով որդու կորուստը անհույս սգացող Էոսին (ըստ լեգենդի՝ ցողի կաթիլը, որը  հայտնվում է առավոտյան, Էոսի արցունքներն են՝ թափված որդու համար), Մեմնոնին կյանք է տալիս և շնորհում անմահություն։

Մեմնոնի հորեղբայրը նրա համար Փռյուգիայում կառուցում է հուշարձան։ Մեմնոնի գերեզմանը նշվում է Էսեպի գետաբերանին՝ Եթովպիայում։ Ըստ Սիմոնիդես Քիոսացու՝ Մեմնոնը թաղված է Սիրիայում՝ Պալտայի մոտակայքում, Բադ գետի մոտ։ Մեմնոնի տաճարը գտնվել է Օրոնտեսում։ Մեմնոնի բրոնզաձույլ սուրը պահվել է Նիկոմեդիայի Ասկլեպիոսի տաճարում։ Արքայի հանդերձանքը ասեղնագործված էր մեմնոիդների պատկերներով։ Ըստ տարածված լեգենդի՝ Մեմնոնը թագավորել է 5 սերունդ։

Մեմնոնի արձանը տեղադրված է եղել եգիպտական Թեբեում, բայց, ըստ թեբեացիների, դա Ֆամենոֆի արձանն է եղել։

Նրա մասին գրել են Էսքիլեսը, Սոփոկլեսը։

## Ծանոթագրություններ

## Գրականություն
* 
* 

## Արտաքին հղումներ
* Philostratus von Lemnos, 1.7 Theoi Project
* Quintus von Smyrna *Posthomerica libri* II Theoi Project

Կատեգորիա:Զևսի զավակներ
Կատեգորիա:Կերպարներ այբբենական կարգով
Կատեգորիա:Հին հունական դիցաբանության կերպարներ
Կատեգորիա:Տրոյական պատերազմ
Ֆուտբոլի Նիդերլանդների Սուպերգավաթ 2017

**Ֆուտբոլի Նիդերլանդների Սուպերգավաթ 2017** (), Նիդերլանդների սուպերգավաթի 28-րդ խաղարկումն է, որն անցկացվել է 2017 թ. օգոստոսի 5-ին Ռոտերդամի De Kuip մարզադաշտում, որտեղ միմյանց դեմ մրցում էին առաջնության 2016/17 մրցաշրջանի հաղթող Ֆեյենորդը և գավաթակիր Վիտեսը։

Առաջին անգամ Սուպերգավաթի հանդիպումն անցկացվում էր առաջնության հաղթողի մարզադաշտում։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:2017 օգոստոսի իրադարձություններ
Կատեգորիա:2017 ֆուտբոլում
Ալեքս Ալեքսանդրով

**Ալեքս  Ալեքսանդրով** (), խորհրդային և բելառուս շախմատիստ, գրոսմայստեր (1997): Բելառուսի քառակի չեմպիոն (1989, 1990, 1996, 2007)։ 2000 թվականի   Եվրոպայի առաջնությունում զբաղեցրել է 2-րդ տեղը։ Բելառուսի հավաքականի կազմում մասնակցել է  8 օլիմպիադայի (1996-2008, 2014): 2000 թվականին  Սանկտ Պետերբուրգում դարձել  է «Պետրովի» հուշամրցաշարի  հաղթող, 2005 թվականին՝ Մինսկում «Inautomarket Open» մրցաշարի հաղթող։

## Մասնակցած մրցաշարերի արդյունքները
*1991 թվականին հաղթել է ԽՍՀՄ-ի շախմատի պատանեկան առաջնությունում
*1992 թվականին հաղթել է Եվրոպայի շախմատի պատանեկան առաջնությունում
*1996 թվականին հաղթել է Բելառուսի շախմատի առաջնությունում
*1998 թվականին հաղթել է Կստովոոյի մրցաշարում
*2000 թվականին հաղթել է Եվրոպայի անհատական շախմատի առաջնությունում
*2000 թվականին Սանկտ Պետերբուրգում հաղթել է «Պետրովի» հուշամրցաշարում
*2001 թվականին հաղթել է  Բադ Վյորիսհոֆեն քաղաքի 17-րդ բաց առաջնությունում
*2002 թվականին հաղթել է Մոսկվայի  «Աերոֆլոտ-Օփեն» միջազգային մրցաշարում
*2003 թվականին հաղթել է Մոսկվայի  «Աերոֆլոտ-Օփեն» միջազգային մրցաշարում
*2005 թվականին հաղթել է Մինսկի  «Inautomarket Open» մրցաշարում
*2007 թվականին դարձել է Բելառուսի շախմատի առաջնության հաղթող
*2007 թվականին Վարշավայում դարձել է Եվրոպայի Արագ շախմատի առաջնության հաղթող
*2008 թվականին հաղթել է «Նախագահի գավաթը» Բաքվում
*2009 թվականին հաղթել է Աբու Դաբիի շախմատային միջազգային փառատոնում
*2009 թվականին հաղթող է ճանաչվել Ալ Սալեհի 8-րդ միջազգային  բաց մրցաշարում Եմենում
*2011 թվականին Օրիսա նահանգի Բհունսաբար քաղաքում  հաղթել է  շախմատի միջազգային բաց մրցաշարում
*2012 թվականին հաղթել է Մումբայի  շախմատային բաց մրցաշարի հաղթող։

## Արդյունքների աղյուսակ

## Վարկանիշի փոփոխություն

## Ծանոթագրություններ

## Արտաքին հղումներ
*Ալեքսանդրովի խաղերը 365Chess.com
*

Կատեգորիա:Բելառուս շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատի միջազգային վարպետներ
Յան-Ֆիտե Արպ

**Յան-Ֆիտե Արպ** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Բավարիա Մյունխենի կազմում։ Խաղում է կենտրոնական հարձակվողի դիրքում։

## Ակումբային կարիերա
### Համբուրգ
Արպը Համբուրգի ակադեմիայի սան է։ Իր պրոֆեսիոնալ դեբյուտը նշեց 2017 թվականի սեպտեմբերի 30-ին՝ փոխարինման մտնելով Վերդեր Բրեմենի դեմ խաղում և դառնալով 2000-ական թվականներին ծնված առաջին ֆուտբոլիստը, ով խաղադաշտ է դուրս եկել Բունդեսլիգայի խաղում։ Իր առաջին գոլը խփեց հոկտեմբերի 28-ին՝ Հերթա Բեռլինի դեմ խաղում՝ դառնալով 2000-ական թվականներին ծնված առաջին ֆուտբոլիստը, ով գոլի հեղինակ է դարձել Բունդեսլիգայի խաղում։ Գերմանացին գոլ խփեց նաև նոյեմբերի 4-ին՝ Շտուտգարտի դեմ խաղում՝ օգնելով Համբուրգին հաղթել 3-1 հաշվով։ Իր առաջին մրցաշրջանում Արպը անցկացրեց 18 հանդիպում՝ դառնալով 2 գոլի հեղինակ և ճանաչվելով Համբուրգի տարվա լավագույն երիտասարդ ֆուտբոլիստ։

2018 թվականի հուլիսի 20-ին Արպը երկարաձգեց իր պայմանագիրը Համբուրգի հետ մինչև 2020 թվականը։ Իր առաջին գոլը Գերմանիայի գավաթում խփեց օգոստոսի 18-ին՝ առաջին փուլի Էրնդտեբրյուկի դեմ խաղում։ 2019 թվականի մայիսի 19-ին գերմանացին գոլ խփեց Դույսբուրգի դեմ խաղում՝ օգնելով իր թիմին հաղթել 3-0 հաշվով։ Համբուրգի առաջին թիմի կազմում Արպը անցկացրեց 38 հանդիպում՝ դառնալով 4 գոլի և 2 գոլային փոխանցման հեղինակ։

### Բավարիա Մյունխեն
2019 թվականի փետրվարի 7-ին Արպը համաձայնության եկավ Բավարիա Մյունխենի հետ, ըստ որի նա կարող էր միանալ ակումբին 2019 կամ 2020 թվականի ամռանը։ 2018-19 մրցաշրջանից հետո գերմանացին հայտարարեց, որ նա պաշտոնապես տեղափոխվում է Բավարիա։

## Միջազգային կարիերա
Արպը ներկայացրել է Գերմանիան տարբեր տարիքային երիտասարդական հավաքականներում։ 2017 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը։ Արպը 7 գոլի և 2 գոլային փոխանցման հեղինակ դարձավ անցկացրած 5 խաղերում, սակայն Գերմանիան դուրս մնաց կիսաեզրափակչից՝ հետխաղյա 11-մետրանոցների հարվածաշարում պարտվելով Իսպանիային։ Հոկտեմբերին Արպը որպես թիմի ավագ մասնակցեց մինչև 17 տարեկանների աշխարհի առաջնությանը։ Այստեղ նա անցկացրեց 5 հանդիպում՝ դառնալով 5 գոլի և 2 գոլային փոխանցման հեղինակ, իսկ Գերմանիան դուրս մնաց քառորդ եզրափակչից՝ 1-2 հաշվով պարտվելով Բրազիլիային։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 4-ի դրությամբ*

## Նվաճումներ
### Անհատական

* Ֆրից Վալտերի մեդալ. 2017 (Ոսկի Մ17)
*Համբուրգի տարվա լավագույն երիտասարդ ֆուտբոլիստ. 2017–18

## Ծանոթագրություններ

## Արտաքին հղումներ
* Արպի պաշտոնական Ֆեյսբուքի էջը
* Արպի պաշտոնական Ինստագրամի էջը
* Արպը transfermarkt-ում
* Արպը soccerbase.com-ում
* Արպը WhoScored.com կայքում
* Արպը Բավարիա Մյունխենի պաշտոնական կայքում 
* Արպը ՈՒԵՖԱ-ի պաշտոնական կայքում
* Արպը ՖԻՖԱ-ի պաշտոնական կայքում
* Արպը Գերմանիայի ֆուտբոլի ասոցիացիայի կայքում

Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հոլշտայնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Շապոկլյակ (մուլտֆիլմ)

**Շապոկլյակ** (), Ռոման Կաչանովի տիկնիկային մուլտիպլիկացիոն ֆիլմը։ Նկարահանվել է 1974 թվականին, «Սոյուզմուլտֆիլմ» կինոստուդիայի կողմից։ 1971 թվականին նկարահանված «Չեբուրաշկա» մուլտֆիլմի շարունակությունն է։

## Սյուժե
Կոկորդիլոս Գենան և Չեբուրաշկան գնացքով մեկնում են ծովային հանգստի, բայց Շապոկլյակը գողանում է նրանց տոմսերն ու դրամապանակը։ Այդ պատճառով ընկերներին գնացքից իջեցնում են հենց առաջին կայարանում, որը 200 կիլոմետր հեռու էր Մոսկվայից։ Կոկորդիլոս Գենան և Չեբուրաշկան անցնում են ընդամենը 1 կիլոմետր և  ուժասպառ են լինում` ճանապարհին թողնելով իրենց իրերը, որոնք հավաքում է նրանց հետևից գնացող Շապոկլյակը։ Հետո ընկերները պայքարում են որսագող-զբոսաշրջիկների դեմ և Մոսկվայի տարածաշրջանի անտառների և գետերի էկոլոգիական մաքրության համար։

## Հնչյունավորում
* Վասիլի Լիվանով – Կոկորդիլոս Գենա
* Կլարա Ռումյանովա – Չեբուրաշկա
* Իրինա Մազինգ – Շապոկլյակ
* Վլադիմիր Ֆերապոնտով – որսագող, ֆաբրիկայի տնօրեն, «Երկնագույն վագոն» () երգ

## Նկարահանող խումբ
* Սցենարի հեղինակներ – Էդուարդ Ուսպենսկի, Ռոման Կաչանով
* Ռեժիսոր – Ռոման Կաչանով
* Բեմադրող նկարիչ – Լեոնիդ Շվարցման
* Օպերատորներ – Ալեքսանդր Ժուկովսկի, Թեոդոր Բունիմովիչ
* Կոմպոզիտոր – Վլադիմիր Շաինսկի
* Հնչյունային օպերատոր – Գեորգի Մարտինյուկ
* Նկարիչ մուլտիպլիկատորներ – Մայա Բուզինովա, Նատալյա Դաբիժա, Յուրի Նորշտեյն, Պավել Պետրով, Բորիս Սավին
* Խմբագիր – Նատալյա Աբրամովա
* Տնօրեն – Նաթան Բիթման

## Երգեր
Մուլտֆիլմում հնչում են Էդուարդ Ուսպենսկու բանաստեղծությունների հիման վրա կոմպոզիտոր Վլադիմիր Շաինսկու գրած երգերը.
* «Մոսկվայի մերձակայքում բրամներ են պտտվում» 
* «Երկնագույն վագոն»

## Այլ մուլտֆիլմեր Գենայի և Չեբուրաշկայի մասին
* 1969 - Կոկորդիլոս Գենա
* 1971 - Չեբուրաշկա 
* 1983 - «Չեբուրաշկան գնում է դպրոց»

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1974 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:1970-ականների խորհրդային ֆիլմեր
Կատեգորիա:1974 ֆիլմեր
Կատեգորիա:Ռոման Կաչանովի մուլտֆիլմեր
Իսահակ Միլչին

**Իսահակ Միլչին** (, ), խորհրդային գեղանկարիչ և գծանկարիչ։

Նկարիչ Լև Միլչինի (1920-1987) հայրն է։

## Կենսագրություն
thumb|«Թաղում», 1927
Իսահակ Միլչինը ծնվել է 1894 թվականին Իվենեց բնակավայրում (այժմ` Մինսկի մարզ), հրեաների ընտանիքում։ Տասնհինգ տարեկանում Մինսկում ընդունվել է Ե. Կրյուգերի նկարչական դպրոցը, նրա ուսման վարձը վճարում էին ծնողները։

1911 թվականին տեղախոխվել է Գերմանիա, որտեղ սովորել է Բեռլինի գեղարվեստի դպրոցում։ Առաջին համաշխարհային պատերազմի սկսվելուց հետո վերադարձել է տուն։ 1921 թվականից մասնակցել է նկարչական ցուցահանդեսների։ Սովորել է Վիտեբսկի Յու․ Պենի նկարչության և գեղարվեստի դպրոցում, այնուհետև սովորել է Վիտեբսկի գեղարվեստի ուսումնարանում։ 1925 թվականից ապրել է Մինսկում (Ազատության հրապարակ, 28)։ 1929 թվականին սովորել է Մինսկի կերպարվեստի դպրոցում, Վ․ Վոլկովի ղեկավարությամբ։

1927 թվականից մինչև 1930 թվականը եղել է Նկարիչների համաբելառուսական միության անդամ։ 1929 թվականին ցուցադրվել է Համաբելառուսական երրորդ ցուցահանդեսում։ 1930-ական թվականներին մասնակցել է Բելառուսի պետական հրեական թատրոնի մի շարք ներկայացումների, մասնավորապես` Ա. Գոլդֆադենի «Կախարդուհի» ներկայացման ձևավորմանը։ Հայրենական մեծ պատերազմի սկսվելուց հետո Իսահակ Միլչինը չի կարողացել տարահանվել Մինսկից։

Մահացել է 1941 թվականին, Մինսկի գետտոյում։

## Ստեղծագործություն
Իր նկարներում («Թաղում», «Հարսանիք», «Հրեական տեսակներ», «Հրեական վայրեր» գրաֆիկական ցիկլ) Իսահակ Միլչինը մեծ ուշադրություն է դարձրել հրեական թեմաներին։

«Թաղում» նկարը գտնվում է Բելառուսի գեղարվեստի ազգային թանգարանի ֆոնդում։ Նրա մյուս աշխատանքների գտնվելու վայրը հաստատված չէ։

## Գրականություն
* Залатыя арэхі : казка / Ілары Барашка; малюнкі і вокладка І. Мільчына. — Мінск, 1930.
* Беларускі саюз мастакоў, 1938—1998 : энцыклапедычны даведнік. — Мінск, 1998.

## Ծանոթագրություններ

Կատեգորիա:Բելառուս նկարիչներ
Կատեգորիա:Խորհրդային նկարիչներ
Կատեգորիա:Հոլոքոստի զոհեր
Լաուն թենիսի և կրոկետի համաանգլիական ակումբ

right|thumb|Ուիմբլդոնի ակումբի կենտրոնական կորտ
**Լաուն թենիսի և կրոկետի համաանգլիական ակումբ** (, հայտնի է նաև որպես **Համաանգլիական ակումբ** () կամ **Ուիմբլդոնյան ակումբ**), մասնավոր մարզական ակումբ, գտնվում է Լոնդոնի Ուիմբլդոն արվարձանում։ Առավել հայտնի է նրանով, որ ակումբի կորտերում անցկացվում է Ուիմբլդոնի մրցաշարը։ Վերջինս Մեծ սաղավարտի չորս մրցաշարերից ամենահինն է և միակը, որն անցկացվում է խոտածածկով կորտում։

Ակումբում անցկացվել են նաև 1908 թվականի ամառային օլիմպիական խաղերի թենիսի մրցաշարը և երկրորդ անգամ՝ շուրջ 100 տարի անց՝ 2012 թվականի ամառային օլիմպիական խաղերի թենիսի մրցաշարը։

## Պատմություն
thumb|Կորտ № 1|alt=|ձախից|177x177փքս
Ակումբը հիմնադրվել է 1868 թվականին՝ որպես կրոկետի ակումբ՝ «Կրոկետի համաանգլիական ակումբ» անվանումով։ Կրոկետի առաջին մրցաշարն անցկացվել է 1870 թվականին։ 1875 թվականին կրոկետային դաշտերից մեկը հատկացվեց թենիսի խաղի համար, իսկ 1877 թվականին անցկացվեց առանձին կարգով Ուիմբլդոնյան առաջին մրցաշարը։ Նույն տարում ակումբը վերանվանվեց «Կրոկետի և լաուն թենիսի համաանգլիական ակումբ»։

1882 թվականին թենիսը դարձավ ակումբի գլխավոր մասնագիտացումը, և կրոկետի հիշատակումը հանվեց ակումբի անվանումից։ 1889 թվականին, ավանդույթի համաձայն, անվանումը վերականգնվեց, և ձեռք բերեց ժամանակակից տեսքը՝ «Լաուն թենիսի և կրոկետի համաանգլիական ակումբ»։

2016 թվականից ակումբի հովանավորը Քեմբրիջի դքսուհի Քեթրինն է՝ բրիտանական թագաժառանգ Արքայազն Ուիլյամի կինը։ Այդ լիազորությունները նրան շնորհել է նախկին հովանավորը՝ թագուհի Եղիսաբեթ II-ը։ Ակումբի նախագահը Քենթի դուքս Էդվարդն է։

## Անդամներ
Ակումբն ունի 375 մշտական լիիրավ անդամ (300 տղամարդ և 75 կին)։ Նոր մշտական անդամ ընդունվում է միայն գործող անդամներից մեկի մահվան դեպքում։ Սպասողների ցուցակում կա շուրջ 800 թեկնածու։ Բացի այդ, ակումբն ունի 100 ժամանակավոր անդամ՝ իր կորտերում խաղալու իրավունքով, ինչպես նաև մի շարք պատվավոր անդամներ։ Մշտական անդամները, ի լրումն կորտերի ու ակումբի այլ ծառայությունների օգտագործման իրավունքի, արտոնություն ունեն նաև ձեռք բերել Ուիմբլդոնյան մրցաշարի յուրաքանչյուր օրվա երկու տոմս։ Պատվավոր անդամակցությունը հասանելի է ակումբի խորհրդի սահմանափակ շրջանակի անձանց, մասնավորապես՝ Ուիմբլդոնի մրցաշարի հաղթողներին։

Ակումբ ընդունվելու համար անհրաժեշտ է չորս մշտական անդամի հանձնարարականը, ընդ որում, նրանցից երկուսը հայցորդին պետք է անձամբ ճանաչի ոչ պակաս, քան երեք տարի։ Բոլոր պահանջներին բավարարելուց հետո հայցորդն ընդգրկվում է թեկնածուների ցուցակում և սպասում այնքան, մինչև որ առաջանա ակումբի անդամի թափուր տեղ։

Ներկայումս ակումբն անցկացնում է 19 մրցաշար և ունի խոտածածկով 16 մրցաշարային կորտ, ինչպես նաև հողածածկով մի քանի կորտ։ Կենտրոնական կորտը 15000 նստատեղ ունեցող մարզադաշտ է։ 2009 թվականին կառուցվել է շարժական տանիք, որը թույլ է տալիս կենտրոնական կորտում մրցաշարեր անցկացնել ցանկացած եղանակին։

## Ծանոթագրություններ

## Արտաքին հղումներ
* Պաշտոնական էջ 

Կատեգորիա:1868 հիմնադրումներ
Կատեգորիա:Ամառային օլիմպիական խաղեր
Կատեգորիա:Լոնդոնի տեսարժան վայրեր
Կատեգորիա:Սպորտը Լոնդոնում
Մանկական Նոր Ալիք 2018

**Մանկական Նոր Ալիք 2018** (), Մանկական նոր ալիք ամենամյա միջազգային մրցույթ-փառատոն, որն անցկացվել է 2018 թվականի մայիսի 31-ից հունիսի 1-ը Ղրիմի «Արտեկ» մանկական միջազգային կենտրոնում։ Մրցույթին մասնակցել են 14 կատարող 9 երկրից։ Մասնակիցների տարիքը՝ 8-ից 12։

## Անցկացման վայր
2010 թվականից սկսած մրցույթն ամեն տարի անցկացվում է Ղրիմի «Արտեկ» մանկական միջազգային կենտրոնում, որը գտնվում է Ղրիմի հարավային ափին՝ Գուրզուֆ քաղաքատիպ ավանում։ Արտեկը խորհրդային տարիներին ԽՍՀՄ-ի ամենահայտնի պիոներական ճամբարն էր և երկրի պիոներական կազմակերպության այցեքարտը։

## Ձևաչափ
### Հաղորդավարներ
Մրցույթի հաղորդավարներ են եղել՝ Օլիմպիադա Տետերիչը (Լիպա), Յուլիաննա Կարաուլովան, Ալեքսեյ Վորոբյովը  և Թիմուր Ռոդրիգեսը, ինչպես նաև նախկին մրցույթների դափնեկիրներ՝ Տոնյա Վոլոդինան և Կատյա Մանեշինան։

### Ժյուրի
* Իգոր Կրուտոյ (նախագահ)
* Օլեգ Գազմանով
*  Լարիսա Դոլինա
*  Սերգեյ Լազարև
*  Յուլիաննա Կարաուլովա
*  Նիկոլայ Բասկով
*  Լև Լեշչենկո
*  Եվգենի Կոմբարով

## Մասնակիցներ

## Տես նաև
*Նոր ալիք
*Եվրատեսիլ 2018 երգի մրցույթ 
*Մանկական Եվրատեսիլ 2018 երգի մրցույթ

## Ծանոթագրություններ

## Արտաքին հղումներ
* Официальный сайт конкурса «Детская Новая Волна»  

Կատեգորիա:2017 երաժշտությունում
Նախիջևանի առանձին համազորային բանակ

**Նախիջևանի առանձին համազորային բանակ (Նախիջևանի ԱՀԲ, [[Նախիջևանի Ինքնավար Հանրապետություն|ՆԻՀ]] ԱՀԲ)** (), Նախիջևանի Ինքնավար Հանրապետությունում Ադրբեջանական Հանրապետության Զինված ուժերի հատուկ ստորաբաժանում։ ԱՀԲ հրամանատարն է ԱՀ Պնախարարի տեղակալ, գեներալ-լեյտենանտ :

## Պատմություն
Նախիջևանի առանձին համազորային բանակ կազմավորվել է 5-րդ բանակային կորպուսի հիման վրա՝ Ադրբեջանական Հանրապետության նախագահ Իլհամ Ալիևի 2013 թվականի դեկտեմբերի 18-ի «Ադրբեջանական Հանրապետության պաշտպանության նախարարության կանոնադրության հաստատման վերաբերյալ» () հրամանագրի համաձայն։

Ադրբեջանական Հանրապետության նախագահ Իլհամ Ալիևի 2014 թվականի մայիսի 14-ի հրամանագրով ԱՀ ԶՈՒ գեներալ-լեյտենանտ Քերեմ Մուսթաֆաևը նշանակվել է ԱՀ պաշտպանության նախարարի տեղակալ – Առանձին համազորային բանակի հրամանատար։

## Կազմ
Համաձայն որոշ աղբյուրների, Նախիջևանի ԱՀԲ թվաքանակը կազմում է մոտավորապես 20-40 հազար զինծառայող։ Բացի այդ, Նախիջևանում է տեղակայված հարձակվողական համակարգերով զինված Թուրքիայի ԶՈՒ բազմահազարանոց էքսպեդիցիոն կորպուսը։
## Ծանոթագրություններ

## Արտաքին հղումներ
* Նախիջևանի հատուկ բանակը չի կարող պատնեշ հանդիսանալ հայկական զորքից 

Կատեգորիա:Նախիջևանի առանձին համազորային բանակ
Մեզմեկ (գյուղակ)

**Մեզմեկ**, գյուղակ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 30 կմ արևելք, լեռնային վայրում։ Գյուղից 4 կմ հյուսիս-արևմուտք գտնվում է Մեզմեկ գյուղը։

Բնակչության մասին տվյալներ չեն պահպանվել։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ջեմմա Բելլինչոնի

**Ջեմմա Բելլինչոնի** (, ), իտալացի օպերային երգչուհի, սոպրանո, մանկավարժ և հասարակական գործիչ։

Օպերային արտիստներ Չեզարե Բելլինչոնիի և Կ․ Սորոլդոնիի դուստրն է, տենոր Ռոբերտո Ստանիոյի կինը։

## Կենսագրություն և կարիերա
Երգի դասեր վերցրել է մորից՝ Կ․ Սորոլդինիից։ Առաջին անգամ բեմում հանդես է եկել 1880 թվականին՝ երգելով Նեապոլի «Նուովո» թատրոնում։ Հետագայում համերգներով հանդես է եկել Հռոմի «Արջենտինա» թատրոնում, Միլանի «Լա Սկալայում» և «Լիրիկո» թատրոններում։ Հյուրախաղերով շրջել է ողջ Եվրոպայում։ 1911 թվականին ավարտել է իր համերգային կարիերան և սկսել զբաղվել մանկավարժական գործունեությամբ։ 1914 թվականին դասավանդել է Բեռլինում իր կողմից ստեղծված երգի դպրոցում, Հռոմում դասավանդել է 1916 թվականին, իսկ Վիեննայում՝ 1930 թվականին։

## Արվեստ
ձախից|մինի|260x260փքս|«Գեղջկական ասպետությու» օպերայի պրեմիերային Ռոբերտո Ստանիոյի հեը
1890 թվականին Պիետրո Մասկանիի «Գեղջկական ասպետություն» օպերայի համաշխարհային պրեմիերային կատարել է Սանտուցցիի արիան. ամուսինը նույնպես երգում էր օպերայում՝ կատարելով Տուրիդի արիան։ Աշխարհում առաջինն է կատարել Ումբերտո Ջորդանոյի «Ֆեդորե» օպերան՝ հանդես գալով Էնրիկո Կարուզոյի հետ։ Ինչպես նաև առաջինն է կատարել Ռիխարդ Շտրաուսի «Սալոմե» օպերան (իտալական բեմում)։

## Ծանոթագրություններ

## Գրականություն
* Warrack, John and West, Ewan (1992), *The Oxford Dictionary of Opera*, 782 pages, ISBN 0-19-869164-5
* Obituary article in *il Mattino* (Naples), April 24, 1950.
* Scott, Michael (1977), *The Record of Singing*, volume one, 243 pages, ISBN 0-7156-1030-9

Կատեգորիա:Իտալացի օպերային երգչուհիներ
Կատեգորիա:Իտալացի սոպրանոներ
Կատեգորիա:Իտալացի օպերային սոպրանոներ
Կատեգորիա:Իտալացի մանկավարժներ
Կատեգորիա:Իտալացի հասարակական գործիչներ
Կատեգորիա:20-րդ դարի իտալացի կանայք
Գնդակ աթոռ

right|thumb|270px| Էէրո Աարնիոյի ստեղծած գնդակ աթոռը

**Գնդակ աթոռ**, () աթոռի տեսակ, նախագծած ֆին կահույքի դիզայներ Էէրո Աարնիոյի կողմից, 1963 թվականին։ Գնդակ աթոռը  հայտնի է նաև գլոբուս աթոռ անվամբ,  համարվում է  արդյունաբերության դասական դիզայնի ոճ։ Նորագույն տարբերակներն ունեն ավելացրած չափսեր և ներառյալ առանձնահատկություններ, այդ թվում երաժշտության և MP3-նվագարկչի հնարավորությամբ։

## Աթոռի գաղափարը
1962 թվականին Էէրո Աարնիոն իր ընտանիքի հետ տեղափոխվեց իր առաջին բնակարանը։ Նրանք նոր բնակարանում չունեին պատշաճ աթոռ։ Այսպիսով, նա որոշեց ստեղծել մի նոր աթոռ։ Մի քանի գծագրումներից հետո նա նկատեց, որ աթոռի ձևը դարձավ այնքան պարզ, որ այն պարզապես նման էր մի գնդակի։

Գնդակ աթոռը նախագծված է 1963 թվականին և 1966 թվականին ներկայացվել է  Քյոլնի կահույքի ցուցահանդեսում և դարձել է Աարնիոի միջազգային ձեռքբերումը։ Նա հիացած էր նաև նոր նյութերից և աթոռի կլոր ձևից, նրա ամենասիրելի նյութերից մեկը ապակեթելն է, որն աթոռին տվեց ազատ առաձգական ձև։ Աթոռը ֆիննական դիզայնի ամենահայտնի և սիրված ու դասական աթոռներից մեկն է։ Գնդակ աթոռը կարելի է գտնել աշխարհի տարբեր թանգարանների հավաքածուներում։ Այն նկարահանվել է մի քանի ֆիլմերում, երաժշտական տեսահոլովակներում և ամսագրերում։ Գնդակ աթոռի կլոր արտաքինը պարզ է,  ունի հաճախ հիշատակվող «սենյակը սենյակում» անվանումը։

## Ծանոթագրություններ

## Արտաքին հղումներ
* Official Aarnio website
* Eero Aarnio Originals website

Կատեգորիա:1963 հայտնված արտադրանքներ
Կատեգորիա:Աթոռներ
Ալեքս Պրոյաս

**Ալեքսանդր Պրոյաս** (, ), հունական ծագմամբ ավստրալիացի կինոռեժիսոր, հայտնի է իր «Ագռավ» (1994), «Մութ քաղաք»(1998), «Ես ռոբոտ եմ» (2004) և «Նախանշաններ» ֆանտաստիկ ֆիլմերով։

## Կյանք և կարիերա
Ծնվել է Եգիպտոսում, հույների ընտանիքում։ Երեք տարեկանից ապրել է Սիդնեյում (Ավստրալիա)։ 1982 թվականին նրա նկարահանած կարճամետրաժ ֆիլմը մրցանակների է արժանացել Սիդնեյի և Լոնդոնի փառատոններում։ 1984 թվականին թողել է քոլեջը, որպեսզի Nike, Coca-Cola, INXS և Crowded House ընկերությունների համար գովազդային հոլովակներ նկարահանի։ 1989 թվականին էկրան է բարձրացել Պրոյասի առաջին լիամետրաժ ֆիլմը` «Spirits of the Air, Gremlins of the Clouds»: Այս ֆիլմի հասույթը չնչին էր։ 1993 թվականին Պրոյասին վստահվել է «Ագռավ» մռայլ ֆիլմի նկարահանումը. ֆիլմի նկարահանումների ավարտին տեղի է ունենում ողբերգական իրադարձություն. նկարահանումների ժամանակ մահանում է Բրենդոն Լին։ Զուգահեռաբար Պրոյասը շարունակում էր աշխատել նաև կարճամետրաժ ֆիլմերի վրա։ 1994 թվականին մի քանի մրցանակների է արժանացել նրա «Քաղաքի գաղտնիքները» մուլտֆիլմը, իսկ «Երազների գիրք»-ը հենց նույն տարում ներկայացվել է Կաննի կինոփառատոնին։ 1998 թվականին «Մութ քաղաք» մետաֆիզիկական բլոկբաստերի նկարահանումից հետո Պրոյասը վերջնականապես ճանաչվել է կինոֆանտաստիկայի վարպետ։ Ամերիկացի ազդեցիկ կինոքննադատ Ռոջեր Էբերտը «Մութ քաղաքը» ճանաչել է տարվա լավագույն ֆիլմ, իսկ The New York Times թերթը ֆիլմի մասին իր ակնարկում Պրոյասին անվանել է «սարսափ  և ֆանտաստիկ ֆիլմերի քայլող հանրագիտարան»։ 2004 թվականին էկրան է բարձրացել Պրոյասի նոր ֆանտաստիկ` «Ես ռոբոտ եմ» ֆիլմը, որը նկարահանվել է ըստ Այզեկ Ազիմովի ստեղծագործության մոտիվների։ Ֆիլմը շարունակում է պրոյասական գիծը` համատեղելով մեծ բյուջեով ֆանտաստիկ դեկորացիաները բնության մասին մետաֆիզիկական հարցերի, մարդու և մարդկության դերի վերաբերյալ ուսումնասիրությունների հետ։

## Ֆիլմեր
* Նեոն (1980) - ռեժիսոր
* Շոշափելով (1980) - ռեժիսոր, օպերատոր
* Տարօրինակ մնացորդներ (1981) - ռեժիսոր
* Փափկամորթը (1987) - ռեժիսոր
* Օդի ոգիները, ամպերի գրեմլիները (1989) - ռեժիսոր, պրոդյուսեր, սցենարիստ
* Երազների գիրքը (1994) - ռեժիսոր, օպերատր
* Ագռավը (1994) - ռեժիսոր
* Մութ քաղաք (1998) - ռեժիսոր, պրոդյուսեր, սցենարիստ
* Անհաջողակները (2002) - ռեժիսոր, պրոդյուսեր, սցենարիստ
* Ես ռոբոտ եմ (2004) - ռեժիսոր
* Նախանշաններ(2009) - ռեժիսոր, պրոդյուսեր
* Եգիպտոսի աստվածները (2016) - ռեժիսոր, պրոդյուսեր, սցենարիստ

## Ծանոթագրություններ

## Արտաքին հղումներ
* Алекс Пройас представляет MysteryClock.com

Կատեգորիա:Ավստրալիացի կինոռեժիսորներ
Կատեգորիա:Ավստրալիացի ռեժիսորներ
Կատեգորիա:Եգիպտացի կինոպրոդյուսերներ
Դենիս Վագներ

**Դենիս Վագներ** ( ), գերմանացի շախմատիստ, գրոսմայստեր (2015)։

## Շախմատային կարիերա
Հաջողությամբ մասնակցել է Գերմանիայի առաջնություններին․ 2012 թվականին   կիսել  է 3-6 տեղը, 2013-ին  2-8 տեղը, 2014 միանձնյա զբաղեցրել է  երկրորդ տեղը։

2015 թվականին Գերմանիայի հավաքականի կազմում մասնակցել է Եվրոպայի թիմային առաջնությանը։

2015 թվականի սկզբին մասնակցել է Ջիբրալթարի մեծ մրցաշարին և կիսել 3-11 տեղը։

2011-2013 թվականին մասնակցել է Եվրոպայի շախմատի առաջնությանը շվեյցարական մրցակարգով, և երիտասարդ շախմատիստը տեղ է զբաղեցրել  միջին հորիզոնականներում։

2015 թվականին մասնակցել է շախմատի աշխարհի արագ և բլից մրցաշարերին։

## Արդյունքների աղյուսակ

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
*Դենիս Վագների անձնական քարտը ՖԻԴԵ-ի կայքում
*Դենիս Վագների պարտիաները Chessgames.com կայքում
*Դենիս Վագների անձնական քարտը  365chess.com  կայքում
*Դենիս Վագների Եվրոպայի թիմային առաջնությանը

Կատեգորիա:Շախմատիստներ այբբենական կարգով
Կատեգորիա:Շախմատի գրոսմայստերներ
Կատեգորիա:Գերմանացի շախմատիստներ
Կատեգորիա:Շախմատի միջազգային վարպետներ